Kong Haakon var kritisk til utnevnelsen av Laake til KG, ettersom Laake støttet Johan Ludvig Mowinckel i nedrustningen av Norge. Flere yngre offiserer ønsket også å få Laake fjernet. Vinteren 1939–1940 var Laake preget av sykdom. Som øverste militære ansvarlig for hærens mobilisering viste han lite initiativ i dagene før 9. april 1940, selv om han støttet generalstabssjef oberst Rasmus Hatledals mobiliseringsforslag.